b'\n_START_ARTICLE_\nSelje Kloster\n_START_PARAGRAPH_\nSelje Kloster er ruinerne af et benediktinerkloster p\xc3\xa5 \xc3\xb8en Selja i Selje kommune i Sogn og Fjordane fylke i Norge. Klosteret liggere syd for Stadlandet, p\xc3\xa5 vestsiden af \xc3\xb8en, ud mod Sildagapet og Stadhavet. \xc3\x98en Selja ligger 15 minutter med b\xc3\xa5d fra fastlands-Selje. \xc3\x98en er 1,56 km\xc2\xb2 og best\xc3\xa5r af lyng, mose og lidt skov. H\xc3\xb8jeste punktet er Varden, der er  201 moh._NEWLINE_Oprettelsen af et bispes\xc3\xa6de p\xc3\xa5 Selja i 1068 og senere byggningen af et benediktinerkloster skal ses i sammenh\xc3\xa6ng med Sunniva-legenden og helgeninden Sunniva af Selja. Olav Tryggvason har en central plads i Seljas historie. Han gik i land p\xc3\xa5 \xc3\xb8en i 996, fandt resterne efter Seljem\xc3\xa6ndene og Sunniva,  og lod en kirke bygge p\xc3\xa5 stedet._NEWLINE_Der er rester efter fire kirker p\xc3\xa5 Selja. Det er Mikaelskirken, Albanuskirken, Sunnivakirken og fylkeskirken.'